На основу члана 46. Закона о локалној самоуправи (''Сл. гласник РС'', бр. 129/07, 83/14- др. закон, 101/16-др. закон и 47/18), члана 106., 107. став 2. и члана 109. Статута општине Ћићевац („Сл. лист општине Ћићевац“, бр. 3/19) и члана 26. Одлуке о јавним расправама (''Сл. лист општине Ћићевац'', бр. 16/19),

Општинско веће општине Ћићевац, на својој 51. седници одржаној 17.08.2021. године, објављује

ЈАВНИ ПОЗИВ

за учешће у јавној расправи у поступку припреме

Нацрта Одлуке о другом ребалансу буџета општине Ћићевац за 2021. годину

У складу са чланом 106. Статута општине Ћићевац, ОБАВЕШТАВА СЕ ЈАВНОСТ да је отпочео рад на припреми Нацрта Одлуке о другом ребалансу буџета општине Ћићевац за 2021. годинуса пројекцијом за 2022. и 2023. годину.

Општинско веће објављује:

**ПРОГРАМ ЈАВНЕ РАСПРАВЕ**

**ПРЕДМЕТ ЈАВНЕ РАСПРАВЕ:**

Припрема Нацрта Одлуке о другом ребалансу буџета општине Ћићевац за 2021. годину, са пројекцијом за 2022. и 2023. годину.

Нацрт Одлуке о другом ребалансу буџета општине Ћићевац за 2021. годину, са пројекцијом за 2022. и 2023. годину, након одржане јавне расправе припремиће Одсек за буџет, финансије, локалну пореску администрацију, привреду и локални економски развој Општинске управе општине Ћићевац, као надлежна организациона јединица Општинске управе.

**РОК ЗА СПРОВОЂЕЊЕ ЈАВНЕ РАСПРАВЕ:**

Јавна расправа се спроводи у трајању од 20 дана и то почев од **17.08.2021. године до 05.09.2021. године.**

ПЛАНИРАНЕ АКТИВНОСТИ И ИНФОРМАЦИЈЕ

О НАЧИНУ ДОСТАВЉАЊА ПРЕДЛОГА, СУГЕСТИЈА И КОМЕНТАРА:

Јавна расправа се организује:

- у месним заједницама, организовањем састанака са грађанима и представницима Савета месних заједницама, којима ће присуствовати председник општине, чланови Општинског већа, службеници Одсекa за буџет, финансије, локалну пореску администрацију, привреду и локални економски развој и друга заинтересована лица и

- истицањем Позива грађанима за учешће у креирању Нацрта Одлуке о другом ребалансу буџета општине Ћићевац за 2021. годину, са пројекцијом за 2022. и 2023. годину и Анкетног листића на сајту општине Ћићевац (позив и анкетни листић су саставни део овог Јавног позива).

Позивају се грађани, представници органа општине, невладиних организација, удружења грађана, јавних предузећа, установа, месних заједница, стручне и остале јавности да узму учешће у јавној расправи, тако што ће све своје примедбе, предлоге, сугестије и мишљења у поступку припреме Нацрта Одлуке о другом ребалансу буџета **у писаном облику**, доставити током трајања јавне расправе на следећу адресу:

- Општинска управа општине Ћићевац, ул. Карађорђева бр. 106, **са назнаком-** за ОДСЕК ЗА БУЏЕТ, ФИНАНСИЈЕ, ЛОКАЛНУ ПОРЕСКУ АДМИНИСТРАЦИЈУ, ПРИВРЕДУ И ЛОКАЛНИ ЕКОНОМСКИ РАЗВОЈ или

- **електронском поштом,** на мејл finansije@cicevac.ls.gov.rs

Овај Јавни позив, Позив грађанима и Анкетни лист, у периоду одржавања јавне расправе, биће објављен на званичној интернет презентацији- сајту општине Ћићевац [www.cicevac.rs](http://www.cicevac.rs/)

У оквиру јавне расправе биће одржана и **ЈАВНА ТРИБИНА** у великој сали Скупштине општине Ћићевац, дана **06.09.2021. године са почетком у 12.00 часова**.

Заинтересована лица могу на јавној трибини и усмено изнети своје предлоге, сугестије и примедбе.

О току јавне расправе сачињава се извештај који садржи све предлоге и сугестије изнете у јавној расправи, као и ставове органа надлежног за припрему предлога акта о поднетим предлозима и сугестијама са образложењем разлога за њихово прихватање, односно неприхватање.

Извештај ће се доставити Општинском већу, ради утврђивања Предлога Одлуке о другом ребалансу буџета општине Ћићевац за 2021. годину, са пројекцијом за 2022. и 2023. годину.

Наведени извештај објавиће се на интернет презентацији Општине и на други погодан начин.

ОПШТИНСКО ВЕЋЕ ОПШТИНЕ ЋИЋЕВАЦ

Бр. 400- 32/21-01 од 17.08.2021. године

ПРЕДСЕДНИК

др Мирјана Кркић